Šią savaitę radijo stotis pasieks ir gerbėjus nudžiugins nauja Andriaus Rimiškio daina "Tu ir gitara" iš lapkričio pradžioje pasirodysiančio trečiojo atlikėjo solinio albumo, kuris vadinsis "Tarp žemės ir dangaus".
"Gerbėjai jau turėjo galimybę išgirsti kelias būsimo albumo dainas, turbūt jie jau pajautė, kad dauguma kūrinių turės skirtingą nuotaiką, nuo linksmos ironijos, kurią jau girdėjote bendrame mano ir grupės InCulto hite "Pasiilgau namų", iki šiltos lyrikos dainoje "Tu tik man skirta" bei lengvų ir neįpareigojančių kūrinių "Tu ir gitara" bei "Žalios rūtos". Nors ir tokios skirtingos, bet man visos šios dainos brangios, su jomis aš ieškau, atrandu ir mokausi," – sakė Andrius Rimiškis.